Tšornomorskin satama

Tšornomorskin satama eli Tšornomorskin kaupallinen merisatama (), vuosina 1957-1992 Iljitševskin satama ja v. 1992 jälkeen Illitšivskin satama () on yleinen kaupallinen merisatama Tšornomorskin kaupungissa, Odessan alueella, Ukrainassa.
Satama sijaitsee sen nimen antavan Mustanmeren luoteisella rannikolla, avoimen suistoalueen taikka Sukhyin estuaarin oikealla rannalla, alueen hallinnollisesta keskuksesta Odessasta noin 16, 19,5 tai 30 kilometriä lounaaseen.
Vuonna 2016 uutistoimiston UNIAN:in mukaan Ukrainan infrastruktuuriministeriö 16. syyskuuta päivätyllä määräyksellään nro 319 uudelleennimesi valtionyhtiön "Illitšivskin kaupallisen merisataman" Tšornomorskin kaupalliseksi merisatamaksi. Helmikuussa samana vuonna Vladimir Leninin isännimen Iljitšin mukaan nimetty Illitšivskin kaupunki sai dekommunisaatiolain mukaan uudeksi nimekseen Tšornomorsk. Myöhemmin 25. tammikuuta 2017 Ukrainan ministerikabinetti päivätyllä asetuksellaan nro 46 määräsi Illitšivskin sekä meri- ja kalasataman että majakan uudelleennimettaviksi Tšornomorskin sekä kaupalliseksi merisatamaksi ja kalasataman merenkulkulaitokseksi että Tšornomorskin majakaksi.
Valtionyhtiö "Tšornomorskin kaupallinen merisatama" on Ukrainan valtion omaisuuteen perustuva kaupallinen merikuljetusalan yritys, joka kuuluu maan infrastruktuuriministeriön hallintoyksikölle.
Lyhyesti sataman historiasta.
Sataman rakennustyöt aloitettiin vuonna 1957, jolloin joulukuussa Vaigatš-ruoppaaja kaivoi 14 metrin syvyisen merikanavan, joka erotti tai yhdisti Sukhyi-suiston Mustanmereen ja vesistöstä tuli käytännössä merenlahti tai estuaari. Tätä keinotekoista kulkuväylää lukuun ottamatta suurin osa suistosta ei ole aluksille kulkukelpoinen ja syvyys sen pohjoisosassa on tuskin puolitoista metriä. Seuraavana vuonna tämä työmaa otettiin käyttöön Odessan merikauppasataman lastaus- ja purkualueena, jossa laiturien kokonaispituus oli 336 metriä. Hiili-, sementti-, hiekka- ja puulastien käsittelyn määrä oli tuona vuonna 335 000 tonnia ja siitä se kasvoi noin 2,6 miljoonaan tonniin vuonna 1961. Neljän vuoden päästä rakentamisen aloituksesta Iljitševskin merikauppasatama päivittyi navigointikarttoihin. Vuodesta 1967 lähtien rahtiliikenteen kasvun ansiosta tämä satama nousi korkeimman luokan satamien joukkoon. Vuonna 1976 otettiin käyttöön konttiterminaali, jonka laituripituus oli 340 metriä ja kapasiteetti 120 000 konttia vuodessa. Sinä vuonna satama palkittiin Työn punalipun kunniamerkillä. Iljitševskin satama kehittyi kansainväliseksi sen myötä, kun ensimmäinen lastialue käsitteli rahtia Intiasta, toinen oli nimeltään kuubalainen ja kolmas bulgarialainen. Vuonna 1978 otettiin käyttöön Tšornomorskin ja Varnan välinen kansainvälinen lauttareitti, jota kutsuttiin ”ystävyyden sillaksi” ja jota pitkin kuljetus tapahtui neljällä lautalla, kussakin kapasiteettia 108 vaunua, ja kokonaiskapasiteetti noin 5 miljoonaa tonnia vuodessa.
”Ystävyyden silta”.
Vuonna 1980 valmistui autolauttaterminaali, jossa oli 280 metriä pitkä laituri ja varasto ajoneuvojen varastointia varten. Vuonna 1987 valmistui suljettu tukikohta suurkonttien korjausta varten ja tästä vuodesta lähtien satamasta tuli omavarainen valtionyhtiö, minkä rahtiliikenteen määrä 1980-luvun lopulla oli 20 miljoonaa tonnia vuodessa. Vuodesta 1997 lähtien on ollut toiminnassa viljan uudelleenlastausterminaali, jossa käsittelymäärä on 4 miljoonaa tonnia vuodessa. Tämä vienti-tuonti viljalastin jälleenlaivaukseen erikoistunut kompleksi sijaitsee laiturien 16 ja 17 alueella. Jokaisen laiturin pituus on 200 ja syvyys 11,5 metriä, alueella on 38 siiloa, joiden kapasiteetti on 5 tuhatta tonnia ja mahdollistaa 190 tuhannen tonnin viljalastin samanaikaisen varastoinnin. Seuraavana vuonna 1998 käynnistyi mineraalilannoitteiden käsittely, minkä määrä oli 1,3 miljoonaa tonnia vuodessa ja minkä tehokkuus nousi 2 miljoonaan tonniin vuoden 2000 jälleenrakentamisen myötä. Vuonna 1999 avattiin lauttalinja Illitšivsk-Poti/Batumi (Georgia), mikä oli osa kansainvälistä jo v. 1993 kehitettyä TRACECA-käytävää ja yhdistää Euroopan Kaukasuksen kautta Keski-Aasian maihin. Lisäksi neljälle lautalle käyttöön otettiin vuoteen 2011 saakka Georgian lipun alla kulkeva "Greifswald"-lautta. Toukokuussa 2001 aloitti lauttalinja Illitšivskin ja Turkin sataman Derincen välillä. Vuonna 2001 avattiin 122 metriä pitkä lisälaituri nesteytetyn kaasun jälleenlaivausta varten ja v. 2004 polttoaineterminaali, jonka kapasiteetti on 1,8 miljoonaa tonnia öljytuotteita vuosittain. Illitšivskin polttoaineterminaali oli suunniteltu vastaanottamaan öljytuotteita mm. dieselpolttoainetta, bensiiniä ja polttoöljyä rautatieliikenteestä. Niiden varastointia varten perustettiin säiliöpuisto, jonka kapasiteetti on 72,2 tuhatta kuutiometriä. Helmikuun 24. päivänä v. 2011 pidettiin uuden, Iljitševskin–Istanbulin välisen autolauttalinjan avajaiset.
Sataman kuvaus.
Tšornomorskin kaupallinen merisatama on kansainvälinen liikekeskus, joka on keskittynyt yleis-, irtotavara-, rakennus- ja nestemäisten lastien käsittelyyn, uudelleenlaivaukseen ja kuljetukseen. Tätä satamaa ei pidetä erikoistuneena tiettyjen hyödykeryhmien jälleenlaivaukseen, vaan sen monipuoliseen toimintaan kuuluvat öljytuotteiden jalostus, kemiallisten lastien ja kivennäislannoitteiden jälleenlaivaukset. Lisäksi sen tavaravirtaa edustavat pääasiassa polttoaineet, rakennusmateriaalit, sementti, metsärahti, vilja, sokeri, kivihiili, koksi, rautametallit, autot ja maatalouskoneet, valssatut metallit, elintarvikkeet, jopa helposti pilaantuvat elintarvikkeet ja muut pienissä erissä kuljetettavat tavarat. Tšornomorskin satamassa on Ukrainan ainoa ominaisuuksiltaan ainutlaatuinen multimodaalinen terminaali laitureineen nro 26, 27 ja 28, mitkä ovat erikoistuneet palvelemaan junalautta- ja autolauttalinjoja sekä vaakakuormalla varustettuja ro-ro-aluksia Mustallamerellä.
Tšornomorskin merisatama sijaitsee suistossa, mikä on yhdistetty syvämereen 1 400 metriä pitkän, 160 metriä leveän ja 14,5 metriä syvän sisääntuloväylän kautta. Tämä luo vesialueelle luonnollisen merenlahden suojan aalloilta ja virroilta ja helpottaa myös ympärivuotista navigointia. Talvella voi esiintyä jääpeitettä, johon käytössä on jäämurtajia. Satamassa voidaan vastaanottaa enintään 275 metrin pituisia ja joissakin tapauksissa satamapäällikön luvalla jopa 300 metrin mittaisia aluksia. Kilpailukyvyn parantamiseksi aloitettiin 8.8.2018 Tšornomorskin sataman ruoppaukset. Tämän hankkeen tarkoituksena oli pidentää väylän pituutta jopa 1 600 metriin ja syventää syvyyttä 16 metriin. Hankkeen myös oletettiin suovan olosuhteet suurvetoisille aluksille syväyksineen enintään 14,5 metriä. Nykyiset navigointisyvyydet ovat sataman ulkovesialueella 21, lähestymisväylällä 16 ja lähellä laitureita 7,5-14 metriä.
Sataman kokonaispinta-ala on 12 hehtaaria ja alueella on 575 tuhannen neliömetrin verran avoimia ja 27 tuhannen neliömetrin verran katettuja varastoja. Satamaan kulkee kuusi rautatierataa, joiden pituus on yhteensä yli 50 kilometriä ja jotka ovat varustettu tarvittavilla jälleenlaivauslaitteilla ja laitureilla. Läpi Tšornomorskin sataman kulkee jopa 1 300 vaunua päivässä. Jälleenlaivauskalustolla ja lastinkäsittelylaitteilla varustetut terminaalit mahdollistavat monenlaisten rahtien, mm. ro-ro-aluksilla kuljetetut irtolastin ja konttien uudelleenlaivauksen. Nykyään Tšornomorskin merisatama on ainoa kotimaan satamien joukossa, joka ottaa vastaan erilaisia ro-ro-, mukaan lukien ylimitoitettuja roll-on-roll-off-rahteja.
Nykyään yhtiölle kuuluu useita terminaaleja ja 29 satamalaituria, joiden kokonaispituus on noin kuusi kilometriä. Satama on varustettu siirtolaitteilla mm. 5–40 tonnia kannattavilla pukkinostureilla, 45 tonnia kannattavilla kontinkäsittelylaitteilla, 1,5–32 tonnia kannattavilla kuormaajilla, 5–50 tonnia nostavilla autonostimeilla, jopa 300 tonnia nostavilla kelluvilla nostureilla ja bunkkerisäiliöillä. Satamassa on mahdollisuus ottaa vastaan aluksia, joiden syväys on n. 13 metriä ja käsittelee yli 30 miljoonaa tonnia rahtia vuosittain. Lastin varastointi järjestyy satama-alueen katetuissa ja avoimissa varastoissa noin 1,5 miljoonan tonnin verran kerrallaan. Yli 100 maata ympäri maailmaa suorittaa kuljetuksia tämän sataman kautta. Alueella on hotelli, profylaksiaparantola, terveysurheilukeskus, useita hostelleja, virkistyskeskuksia ja päiväkoteja. Vielä vuonna 2009 henkilöstön määrä ylsi 8 147:ään.
Satama nykyisin.
Vielä vuonna 2019 Tšornomorskin satama oli Ukrainan ykköskonttisatama. Laivayhtiöt yhdistivät sen lähes kahteensataan satamaan Euroopassa, Aasiassa, Afrikassa, Amerikassa ja Australiassa. Nykyaikaisimmat laivat 50 maailman maasta ankkuroivat ja prosessoivat lastejaan Tšornomorskissa. Sataman laivat kuuluvat laivayhtiöön, jota pidetään maailman yhtenä suurimpana.
Lähempänä syksyä vuonna 2020 Varnan ja Mustanmeren koillisrannikon välinen lauttayhteys kuitenkin keskeytettiin huonosta markkinatilanteesta johtuvasti. Sodan alkaessa Ukrainan energiajärjestelmään kohdistuneen hyökkäyksen jälkeen vuonna 2022 Tšornomorskin ja Pivdennyin satamat ovat jatkaneet osittaista toimintaansa. Ukrainan maatalousministerin Mykola Solskyin mukaan Tšornomorskin satama toimi enää noin 80 prosentin kapasiteetilla. Ukrainan, Venäjän, Turkin ja YK:n 27.7.2022 solmitun, sekä Ukrainan viljan että Venäjän lannoitteiden ja ruoan vientikuljetuksia koskevan sopimuksen soveltamisen aikana vuoden 2023 heinäkuuhun saakka Ukrainan kolme, mm. Tšornomorskin, Odessan ja Pivdennyin satamat pidettiin auki rahtiliikenteelle. Niiden kautta yli 1 000 lauttaa kuljetti viljaa ja muita elintarvikkeita kehittyviin maihin. Ukrainan presidentti Volodymyr Zelenskyi vieraili Tšornomorskin satamassa 29. heinäkuuta 2022.
Ukrainan maatalousministerin 19.7.2023 antaman tiedon mukaan Odessan alueelle tehdyssä iskussa 60 000 tonnia viljaa tuhoutui ja infrastruktuuria vaurioitui Tšornomorskin satamassa. Tammikuussa vuonna 2024 sosiaalisessa mediassa välitettiin tieto, että edellisen vuoden elokuuta 2023 lähtien Ukrainan laivaston luoman uuden merikäytävän kautta on kuljetettu lähes 15 miljoonaa tonnia tavaraa, mukaan lukien kymmenen miljoonaa tonnia maataloustuotteita. Viiden kuukauden aikana 469 lautta kulki käytävän läpi lastatakseen Ukrainan satamissa. Vuonna 2024 tammikuun 8. päivään mennessä Odessan, Tšornomorskin ja Pivdennyn satamissa on lastattu 39 lautta.